ההתרגשות שבמארב, את הניצחון, ובטח לא את ריקודי הנשים בחגיגה הגדולה, כשחוזרים למחנה. הוא ידליק את התנור, ויחלום על המדורה הקטנה במרכז הויגום, אבל מה כבר יש לו לעשות?! לצאת לצייד באמצע קליפורניה זה לא בדיוק מעשי'. בנצי קם והתחיל לסדר את החנות לסגירה. כשעמדו בחוץ הוא אמר שוב 'אי אפשר להלחם בקידמה', הוא נאנח והעיף מבט בשלט הניאון הגדול שמעבר לכביש דומינו'ס פיצה היה כתוב שם, 'אבל האמת' הוא הוסיף תוך שהוא מתיישב על הפיאג'ו הרזה והקטן שלו 'אצלי יותר טעים. ניסיתי שלא תחשוב'. הוא התניע את הטוסטוס ולדודי היה נדמה לרגע שהוא צ'יף אינדיאני יושב זקוף על סוסו הגאה, ושורת הסאניאנגים שמעבר לכביש, הם לוחמיו המסורים שמחכים בשקיקה למוצא פיו.